Küberneetika Instituudi juubeliüritused algasid neljapäeval, 12. augustil, kui Eesti Rahvusraamatukogu fuajeegaleriis avati pidulikult asjakohane raamatunäitus. Väljapanek pakub vaadata valikut viiekümne aasta jooksul avaldatud originaalsetele teadustulemustele baseeruvatest monograafiatest, kogumikest ja  teadusajakirjade erinumbritest. Näituse avamisel esitleti ka uut raamatut "Teadusmõte Küberneetika Instituudis". Näitus jääb avatuks 26. augustini.